A Bizottság 2507/91/EGK rendelete

(1991. augusztus 20.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2242/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. augusztus 20-án.

a Bizottság részéről

Karel Van Miert

a Bizottság tagja

[1] HL L 204., 1991.7.27., 21. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

| |

(1) | (2) | (3) |

1. | Szövött, egy darabból álló ujjatlan felső- és alsóruházat (100 % pamut), amely a test felső és alsó részét borítja, hossza térd alá ér, és mindkét lábat külön fedi. Csípőmagasságban bevágott zsebek találhatók. A ruhanemű deréktól fölfelé teljesen szabott, eleje részlegesen nyitható, és jobbról balra gombolódik. (Lásd a 458. számú fényképet.) | 62044200 | A besorolást a Kombinált Nómenklatúra 1. és 6. általános értelmezési szabályai, a 6204 és a 62044200 KN-kód megfogalmazása, valamint a 62044100-62044990 KN-kódhoz fűzött magyarázó megjegyzések határozzák meg. |

2. | Szövött, egy darabból álló, derékban behúzott felső- és alsóruházat (100 % pamut), amely a test felső és alsó részét borítja, hossza térd alá ér, és mindkét lábat külön fedi. Rövid ujjú, és csípőmagasságban két bevágott zsebe, illetve mellmagasságban egy rátűzött zsebe van. A ruhanemű galléros, eleje részlegesen nyitható, jobbról balra gombolódik. (Lásd a 457. számú fényképet.) | 62114290 | A besorolást a Kombinált Nómenklatúra 1. és 6. általános értelmezési szabályai, valamint a 6211, a 621142 és a 62114290 KN-kódok megfogalmazása határozzák meg. |

3. | Szövött, egy darabból álló felső- és alsó ruházat, (100 % szintetikus szál), amely a test felső és alsó részét bokáig borítja, és mindkét lábat külön fedi, rövid ujjú, csípőmagasságban bevágott zsebekkel. A ruhanemű galléros, eleje részlegesen nyitható, jobbról balra gombolódik. E felső- és alsóruházathoz azonos anyagból készült megkötős öv tartozik. (Lásd a 456. számú fényképet.) | 62114390 | A besorolást a Kombinált Nómenklatúra 1. és 6. általános értelmezési szabályai, valamint a 6211, a 621143 és a 62114390 KN-kód megfogalmazása határozzák meg. |

+++++ TIFF +++++

--------------------------------------------------